 NA RICHARD MUNGUTI WALINZI  wawili katika Shirika la kustawisha Utalii (KTDC) wameshtakiwa kwa kuiba tarakilishi iliyo na thamani ya Sh25,000. Rodrick Kimutai na Rainee Atieno Achieng walishtakiwa mbele ya hakimu mwandamizi wa Mahakama ya Milimani Bw Bernard Ochoi. Kimutai na Achieng walikabiliwa na mashtaka mawili ya kukataa kuzuia uhalifu kutendeka na wizi wa tarakilishi. Uhalifu huo, kiongozi wa mashtaka Bw James Gachoka alisema, ulitekelezwa kati ya Septemba 29, 2023, na Oktoba 2, 2023, katika afisi za KTDC zilizoko jengo la Uchumi House. Wawili hao walikana shtaka dhidi yao na kuomba waachiliwe kwa dhamana. Bw Gachoka hakupinga ombi hilo la washtakiwa la kuachiliwa huru kwa dhamana. Kila mmoja alichiliwa kwa dhamana ya pesa tasilimu Sh25,000. Kesi imetengwa kusikilizwa Novemba 14, 2023. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  